Митрополитът на Владимирска област идва на посещение в Плевен | infoPleven - новини от Плевен
Начало / Политика / Митрополитът на Владимирска област идва на посещение в Плевен
infoPleven 22.02.2019 15:18
Тихон Владимирски – митрополит на Владимирская област, Русия, ще посети утре Плевен по покана на лидера на АБВ Румен Петков. Част от визитата на Тихон Владимирски е посещение на Панорама „Плевенска епопея“.
Тихон Владимирски, със светско име Леонид Емелянов, е роден на 2 юни 1948 г. във Воронеж. През 1974 г. постъпва в Московската духовна семинария и четири години по-късно става дякон.
През 1981 г. завършва Московската богословска академия със степен кандидат по богословие. През 1984 г. е издигнат в ранг архимандрит, а през февруари 2000г. вече е с ранг на архиепископ.
На 28 декември 2011 г. Светият Синод на Руската православна църква назначава Тихон за ръководител на новооснованата Новосибирска митрополия. На 8 януари 2012 г. той е издигнат в ранг на митрополит.
На 28 декември 2018 г. Светият Синод, председателстван от Негово Светейшество патриарх Кирил Московски, назначава Тихон за митрополит на Владимирск.
Митрополит Тихон има редица църковни и държавни награди.
Панорама „Плевенска епопея 1877” Румен Петков	2019-02-22
Ключови думиПанорама „Плевенска епопея 1877” Румен Петков
Предишна Христина Комаревска представя поредна поетична книга
Следваща Езиковата в Плевен ще е домакин на националния кръг на олимпиадата по руски език